กลต.จี้นายจ้างโอนเงินประเดิม เข้ากองเลี้ยงชีพ
&nbsp;โพสต์ทูเดย์ &#8212; ก.ล.ต. กระตุ้นนายจ้างโอนเงินประเดิมเข้ากองทุนสำรองเลี้ยงชีพ ก่อนหมดเวลารอบสุดท้ายสิ้น มิ.ย. 2554
20 ส.ค. 2554

โพสต์ทูเดย์ — ก.ล.ต. กระตุ้นนายจ้างโอนเงินประเดิมเข้ากองทุนสำรองเลี้ยงชีพ ก่อนหมดเวลารอบสุดท้ายสิ้น มิ.ย. 2554
รายงานข่าวจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) แจ้งให้บริษัทนายจ้างที่ยังไม่ได้จัดตั้งกองทุนสำรองเลี้ยงชีพตามพระราชบัญญัติกองทุนสำรองเลี้ยงชีพ พ.ศ. 2530 หรือจัดตั้งกองทุนสำรองเลี้ยงชีพ แล้ว และมีเงินทุนสำรองเลี้ยงชีพลูกจ้าง หรือที่เรียกว่า “เงินประเดิม” ที่ประสงค์จะนำเข้ากองทุน สามารถยื่นคำขอต่อ ก.ล.ต. ได้ตั้งแต่บัดนี้จนถึงวันที่ 30 มิ.ย. 2554
นายประเวช องอาจสิทธิกุล ผู้ช่วยเลขาธิการอาวุโส ก.ล.ต. เปิดเผยว่า ก.ล.ต.ในฐานะนายทะเบียนกองทุนสำรองเลี้ยงชีพ ได้แจ้งให้นายจ้างเร่งนำเงินประเดิมเข้ากองทุนสำรองเลี้ยงชีพตามพระราชบัญญัติกองทุนสำรองเลี้ยงชีพฯ ซึ่งจะเป็นประโยชน์ต่อทั้งนายจ้างและลูกจ้าง โดยเงินประเดิมที่นายจ้างได้จ่ายสมทบเข้ากองทุนสำรองเลี้ยงชีพนั้น สามารถนำมาหักเป็นรายจ่ายในการคำนวณภาษีของนายจ้างได้ตามกฎกระทรวง ฉบับที่ 274 (พ.ศ. 2553) ซึ่งออกตามความในประมวลรัษฎากรว่าด้วยกองทุนสำรองเลี้ยงชีพ 
ทั้งนี้ กระทรวงการคลังได้เปิดให้นายจ้างยื่นคำขอนำเงินประเดิมเข้ากองทุนสำรองเลี้ยงชีพได้เป็นครั้งสุดท้าย โดยเงินประเดิมจะต้องเป็นเงินที่นายจ้างจัดสรรไว้ หรือลูกจ้างสะสมไว้ตามโครงการที่นายจ้างจัดให้มี ตั้งแต่ก่อนพระราชบัญญัติกองทุนสำรองเลี้ยงชีพ พ.ศ. 2530 ใช้บังคับเมื่อวันที่ 8 ธ.ค. 2530 หากนายจ้างมีเงินประเดิมแต่ไม่ได้ยื่นคำขอนำเงินประเดิมเข้ากองทุนต่อ ก.ล.ต. ภายในวันที่ 30 มิ.ย. 2554 และภายหลังต้องการจัดตั้งกองทุนสำรองเลี้ยงชีพ จะไม่สามารถโอนเงินเก่าเข้ามาในกองทุนสำรองเลี้ยงชีพที่จัดตั้งขึ้นได้อีกต่อไป